title: Xulosalar - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 278
  4.
  Agrosanoat integratsiyasi – qishloq xo’jaligi bilan unga xizmat qiluvchi va
  mahsulotni iste’molchiga yetkazib beruvchi tutash tarmoqlar o’rtasida ishlab chiqarish
  aloqalarining rivojlanishi hamda ularning uzviy birikish jarayonidir.
  5.
  Agrosanoat majmuasi (ASM) – bu qishloq xo’jalik mahsulotlari yetishtirish,
  uni saqlash, qayta ishlash va iste’molchilarga yetkazib berish bilan shug’ullanuvchi
  iqtisodiyot tarmoqlaridir. ASM to’rtta sohani o’z ichiga oladi. Birinchi soha – qishloq
  xo’jaligiga ishlab chiqarish vositalari yetkazib beradigan sanoat tarmoqlari,
  shuningdek, qishloq xo’jaligiga ishlab chiqarish texnika xizmati ko’rsatish bilan band
  bo’lgan tarmoqlar; ikkinchi soha – qishloq xo’jaligining o’zi; uchinchi soha – qishloq
  xo’jaligi mahsulotlarini iste’molchiga yetkazib berishni ta’minlaydigan tarmoqlar
  (tayyorlash, qayta ishlash, saqlash, tashish, sotish); to’rtinchi soha – qishloq aholisi
  hayoti va faoliyatining umumiy sharoitlarini ta’minlaydigan infratuzilma (yo’l-
  transport xo’jaligi, aloqa, moddiy-texnika xizmati, maishiy xizmat ko’rsatish,
  mahsulotni saqlash tizimi, ombor va tara xo’jaligi).
  6.
  Tadbirkorlik faoliyatining qishloq xo’jalik sohalaridagi shakli agrobiznes
  ko’rinishida namoyon bo’ladi. Agrobiznes tushunchasiga qishloq xo’jaligi bilan
  bog’liq bo’lgan faoliyat bilan shug’ullanuvchi biznes turlari ham kiritiladi. Bu qishloq
  xo’jaligiga texnika, ta’mirlash xizmatlari ko’rsatish, qishloq xo’jaligi mahsulotlarini
  qayta ishlash va iste’molchilarga yetkazib berish bilan bog’liq bo’lgan tadbirkorlik
  faoliyatidir. Agrobiznes faoliyatining maqsadi iste’mol bozorini yetarli miqdorda sifatli
  qishloq xo’jalik mahsulotlari, sanoatni esa xomashyo bilan uzluksiz ta’minlash orqali
  foyda ko’rishdan iborat.